พรนับพัน พรเพ็ญพิพัฒน์

พรนับพัน พรเพ็ญพิพัฒน์ (เกิด 25 มิถุนายน พ.ศ. 2540) ชื่อเล่น เนเน่ ชื่อจีนว่า เจิ้ง หน่ายซิน (郑乃馨) เป็นนักร้องและนักแสดงชาวไทย เดิมทีเป็นสมาชิกวงมิลค์เชก เมื่อปี พ.ศ. 2563 เธอได้เข้าร่วมแข่งขันในรายการ พรอดิวซ์แคมป์ 2020 โดยชนะการแข่งขันด้วยอันดับที่ 5 และได้เปิดตัวในฐานะเกิร์ลกรุปสัญชาติจีนวงบงบงเกิลส์ 303 เมื่อวันที่ 12 กรกฎาคม พ.ศ. 2565 เนเน่ได้เปิดตัวอย่างเป็นทางการ ในฐานะศิลปินเดี่ยวค่าย Sony Music China

ประวัติ 
พรนับพันเกิดเมื่อวันที่ 25 มิถุนายน พ.ศ. 2540 ณ กรุงเทพมหานคร บิดาและมารดาเป็นชาวแต้จิ๋ว พรนับพันเป็นบุตรคนที่ 3 มีพี่ชาย 2 คน

พรนับพันจบการศึกษาระดับประถมที่โรงเรียนสาธิตมหาวิทยาลัยราชภัฏสวนสุนันทา และจบการศึกษาระดับประกาศนียบัตรวิชาชีพสาขาเตรียมวิศวกรรมโยธา ภาควิชาโรงเรียนเตรียมวิศวกรรมศาสตร์ ไทย-เยอรมัน วิทยาลัยเทคโนโลยีอุตสาหกรรม มหาวิทยาลัยเทคโนโลยีพระจอมเกล้าพระนครเหนือ และเคยศึกษาในสาขาการออกแบบสื่อสร้างสรรค์ ที่มหาวิทยาลัยนานาชาติแสตมฟอร์ด
 
ปัจจุบันปีพ.ศ. 2566 กำลังศึกษาในระดับปริญญาตรีปีชั้นปีที่2ในสาขาวิชาอัญมณีและเครื่องประดับ วิทยาลัยอุตสาหกรรมสร้างสรรค์อยู่ที่ มหาวิทยาลัยศรีนครินทรวิโรฒ

เข้าสู่วงการ 
ในปี พ.ศ. 2556 พรนับพันได้เข้าร่วมแข่งขันในรายการ ทรู อะคาเดมี่ แฟนเทเชีย ซีซั่นที่ 10 พรนับพันเป็นผู้เข้าแข่งขันที่อายุน้อยที่สุดของซีซั่นนี้ และเป็นเวทีประกวดร้องเพลงแรกในชีวิตของเธอ โดยจบการแข่งขันด้วยรางวัลรองชนะเลิศอันดับที่ 11 

ในปี พ.ศ. 2558 พรนับพันเปิดตัวฐานะศิลปินกลุ่มเกิร์ลกรุปอย่างเป็นทางการในชื่อวง มิลค์เชก () สังกัด HALO Society ในเครือ จีเอ็มเอ็ม แกรมมี่ กับคอนเซปต์ในการเป็นวงเกิร์ลกรุปที่ไม่เหมือนใครและมีความเป็นไทยอยู่ชัดเจน ภายหลังทางวงได้ยุติการทำงานลงในปี พ.ศ. 2559

ในวันที่ 4 กรกฎาคม พ.ศ. 2563 พรนับพันเปิดตัวในฐานะสมาชิกวง บงบงเกิลส์ 303 พร้อมกับสมาชิกร่วมวงอีก 6 คน ที่ชนะในรายการ พรอดิวซ์แคมป์ 2020 สังกัดค่าย Wajijiwa Entertainment โดยมีอายุสัญญา 2 ปี  

ในวันที่ 28 มกราคม พ.ศ. 2564 พรนับพันเปิดตัวในรายการ พรอดิวซ์แคมป์ 2021 ในบทบาท "International Assisted Mentor" หรือผู้ช่วยเมนเทอร์นานาชาติ

ในวันที่ 19 มีนาคม พ.ศ. 2565 พรนับพันเข้าร่วมงาน Thai Festival In Beijing 2022 ในฐานะทูตแลกเปลี่ยนวัฒนธรรมไทย-จีน 

ในวันที่ 12 กรกฎาคม พ.ศ. 2565 พรนับพันเปิดตัวอย่างเป็นทางการในฐานะศิลปินเดี่ยวค่าย Sony Music China พร้อมปล่อย Single เปิดตัว "Promise" 

ในวันที่ 8 มีนาคม พ.ศ. 2566 พรนับพันได้เปิดตัวอัลบั้ม ‘Gentle On My Mind’ ที่มาในโทนสีน้ำเงิน มีพรนับพันนั่งอยู่บนดวงจันทร์ แถมอัลบั้มนี้ยังมีภาพถ่ายสุดเอ็กซ์คลูซีฟให้ได้สะสม ไม่เพียงแต่พรนับพันจะเปิดตัวอัลบั้ม ‘Gentle On My Mind’ เท่านั้น แต่เธอยังได้ปล่อยซิงเกิลใหม่ถึง 2 ซิงเกิลอย่าง All About That Day และ My Star ให้ได้ฟังกัน และมาพร้อมกับอีก 5 ซิงเกิลได้ฟังกันไปก่อนหน้านี้อย่าง Promise, AIYA AIYA, Gentle On My Mind, Forgotten และ One Sunny Day มารวมอยู่ในอัลบั้มนี้ด้วยเช่นกัน ตามไปฟังเพลงของพรนับพันจากอัลบั้ม Gentle On My Mind ได้ทุกแพลตฟอร์ม!

ในวันที่ 11 มีนาคม พ.ศ.2566 เตรียมเปิดอ่านไดอารี่พระจันทร์เสี้ยวไปด้วยกันในงาน "Nene 郑乃馨 1ST MINI CONCERT ‘DIARY DE LA LUNE’ IN BANGKOK 2023" มินิคอนเสิร์ตเดี่ยวแรกของ เนเน่ พรนับพัน 
เพื่อพาแฟนคลับเดินทางท่องไปในไดอารี่พระจันทร์เสี้ยว ที่จะทำให้ได้รู้จักตัวตนของสาวน้อยล่าฝันคนนี้ให้ชัดเจนมากขึ้น ผ่านโชว์ที่จะทำให้ทุกคนได้จดจำเธอในฐานะศิลปินตัวจริงเสียงจริงทั้งร้องเพลง เล่นดนตรีและแต่งเพลงเองได้ด้วย และนี่คือหนึ่งของขวัญสุดล้ำค่าที่เธอตั้งใจมอบให้กับแฟนๆ เพื่อตอบแทนความรัก กำลังใจ และแรงสนับสนุนที่ทุกคนมีให้เธอเสมอมา ซึ่งนอกจากบทเพลงในอัลบั้มเดี่ยวชิ้นใหม่ของเธอที่จะขนมาโชว์ให้แฟนๆ ได้ฟังกันแบบสดๆ เป็นครั้งแรกแล้ว ภายในคอนเสิร์ตยังมีโชว์เซอร์ไพรส์สุดพิเศษรออยู่อีกเพียบ บอกเลยว่าเหล่า ‘อะตอม’ ไม่ควรพลาด

ในวันที่ 23 มิถุนายน พ.ศ.2566 จุดแรกของทัวร์ปี 2023 ในฉางชา ประเทศจีน พรนับพันจะนำ EP ใหม่ของเธอ "Gentle On My Mind" เพื่อพบกับอะตอม นอกจากการร้องเพลงเพื่อวิธีที่จะเข้ากับโลกได้อย่างนุ่มนวลแล้ว เธอยังกล่าวอำลาอดีตและออกเดินทางสู่เส้นทางดนตรีครั้งใหม่ เปิดความโรแมนติกที่นุ่มนวลที่แตกต่างเพื่อพบปะกับทุกคน 

ในวันที่ 25 มิถุนายน พ.ศ.2566 แฟนมีตติ้งเนื่องในโอกาสวันคล้ายวันเกิดปีที่ 26 ของเธอเป็นครั้งแรกในประเทศไทยกับงาน NENE 1st Birthday Fan Meeting In Bangkok ที่พร้อมให้ชาวอะตอมมาร่วมสร้างความประทับใจไปด้วยกัน 

ในวันที่ 1 กันยายน พ.ศ. 2566 พรนับพันได้เปิดตัวเป็น MUSE of ETUDE คนแรกของประเทศไทย 

ในวันที่ 23 กันยายน พ.ศ.2566 จุดที่ 2 ของทัวร์ปี 2023 ในกวางโจว ประเทศจีน คอนเสิร์ตจัดเป็นรูปแบบ Livehouse

ผลงาน

เพลง 
คำอธิบาย
 ภาษาไทย
 ภาษาจีน
 ภาษาอังกฤษ
 ภาษาเวียดนาม

ผลงานเพลงในฐานะมิลค์เชก

ผลงานเพลงในฐานะบงบงเกิลส์ 303

ผลงานเพลงในฐานะศิลปินเดี่ยว

ซิงเกิลพิเศษ

เพลงประกอบ

ผลงานการแสดง 
คำอธิบาย
 นางเอก
 นักแสดงหลัก
 นักแสดงสมทบ
 ประเทศไทย
 ประเทศจีน
 ประเทศเวียดนาม
 กำลังถ่ายทำ
 รอออกอากาศ
 กำลังออกอากาศ

ซีรีส์

ละครสั้น

ภาพยนตร์

มิวสิกวิดีโอ

พากย์เสียง 
คำอธิบาย
 ภาษาไทย
 ภาษาจีน

ภาพยนตร์

ซีรีส์

รายการ 
คำอธิบาย
 สมาชิกหลัก
 ผู้เข้าแข่งขัน
 แขกรับเชิญ
 กำลังถ่ายทำ
 รอออกอากาศ
 กำลังออกอากาศ
 ประเทศไทย
 ประเทศจีน

การประกวด

วาไรตี้

เรียลลิตี้

คอนเสิร์ต

แฟนมีต (Fanmeeting)

รางวัล

อ้างอิง

แหล่งข้อมูลอื่น 
(Livestream) NENE 1st Birthday Fan Meeting In Bangkok Click Here

นักแสดงหญิงชาวไทย
นักร้องหญิงชาวไทย
ชาวไทยเชื้อสายแต้จิ๋ว
นักร้องเพลงภาษาจีนชาวไทย
นักร้องเพลงภาษาอังกฤษชาวไทย
พุทธศาสนิกชนชาวไทย
บุคคลจากวิทยาลัยเทคโนโลยีอุตสาหกรรม มหาวิทยาลัยเทคโนโลยีพระจอมเกล้าพระนครเหนือ
บุคคลจากมหาวิทยาลัยนานาชาติแสตมฟอร์ด
บุคคลจากวิทยาลัยอุตสาหกรรมสร้างสรรค์ มหาวิทยาลัยศรีนครินทรวิโรฒ